Gro Skartveit

Gro Skartveit (født 1965) er en norsk lokalpolitiker, sosionom og organisasjonsarbeider. Hun var i perioden 2007–2014 fylkestingsmedlem for Venstre i Rogaland og i årene 2011–2015 satt hun som ordfører i Finnøy kommune. Hun har skrevet flere bøker.

Skartveit var kommunepolitiker for Kristelig Folkeparti, men meldte overgang til Venstre i 2001 etter at hun gjorde det kjent at hun var lesbisk og hadde fått kjæreste. Skartveit var i 2008 nestleder i Venstres programkomité for stortingsvalget i 2009. Hun meldte seg ut av Venstre da partiet gikk med i Solberg-regjeringen i 2018.

Hun har siden 2017 jobbet i kriminalomsorgen og vært selvstendig næringsdrivende.

Ulvar i lammeflokken. Om predikantar, makt og overgrep mot kvinner
I den faglitteræra boka Ulvar i lammeflokken. Om predikantar, makt og overgrep mot kvinner fortalte Gro Skartveit sin egen og fem andre kvinners opplevelse om overgrep av kristne ledere. Skartveit debatterte dessuten tiltak for å begrense utbredelsen av slike overgrep.

Skartveits egen historie gjaldt en leder i Vestlandske indremisjon på midten av 1980-tallet."Ung blant ulver" av Sveinung Ones, Bergensavisen 4. januar 1998 Førsteopplaget på 1500 var utsolgt innen slutten av november.«Gro Skartveits bok i nytt opplag», Dagen 25. november 1997

I Arbeiderbladet skreiv Haagen Ringnes at boka hadde en viktig misjon. Språklig kunne den hatt godt av ytterligere «sanering».Bokanmeldelse av Haagen Ringnes, Dagsavisen Arbeiderbladet 28. oktober 1997 I Stavanger Aftenblad het det at selv om «seks opplevelser med så mange likhetspunkter» kunne virke «monotont å lese», fikk Skartveit fram et viktig mønster i samfunnet.Bokanmeldelse av Kristin Aalen Hunsager, Stavanger Aftenblad 19. november 1997 Dagbladet kritiserte boka i ganske betydelig grad for språklig og fortellingsmessig monotoni. «Gro Skartveit har verken språk eller framstillingsevne til å formidle disse kvinnenes erfaringer», het det om fortellingene i boka som ikke var Skartveits egen. Bokanmelder Bjørg Vindsetmo mente også at Skartveit la opp til «en klappjakt på overgripere», og at man ikke måtte, som Skartveit angivelig var blitt, «gripes av av det massehysteri som ikke minst mediene har bygd opp under».Bokanmeldelse av Bjørg Vindsetmo, Stavanger Aftenblad 19. november 1997 Senere biskop Tor B. Jørgensen tok til motmæle mot denne anmeldelsen, idet han fant boka viktig som en sterk og samlet dokumentasjon."Tvetydig om overgrep" av Tor B. Jørgensen, Dagbladet 27. oktober 1997

 Bibliografi 
Ulvar i lammeflokken: om predikantar, makt og overgrep mot kvinner (1997)
Den usynlege smerta. Om rus og pårørande (2010)
Livet etterpå. Om vegen vidare etter alvorlege kriser (2016)

 Referanser 

 Eksterne lenker 


Kategori:Ordførere i Finnøy
Kategori:Venstre-ordførere i Rogaland
Kategori:Norske sosionomer
Kategori:Norske sakprosaforfattere